ถอนฟันกรามมาค่ะเลือดไหลมา3ชั่วโมงแล้วยังไม่หยุดเลยควรทำยังไงให้เลือดหยุดไหลคะ
สวัสดีค่ะ การถอนฟันเป็นการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นสามารถสังเกตอาการไปก่อนได้ ใช้ผ้าก๊อซสะอาดกดเพื่อหยุดเลือด รับประทานยาแก้ปวด และหากเลือดยังออกมากหลังผ่านไป 24 ชั่วโมงแล้ว ควรรีบกลับไปพบแพทย์